38 
qu'il me feist A ma mort respiter.” 
et dist due Naymes “qui es tu, cheualier?” 
“sire, ge sui Balant li messagier, 
qui fui en France le message noncier.” 
“diex” dist dus Naymes, “toi puise gracier. 
Ogier” dist Naymes, “por dieu ne le tocier: 
onques nus hons ne m’out si grant mestier.” 
Et dist du Naymes “ies tu ce don Balant 
qui si m’ edas vers le roi Agolant, 
ou me iugoient Sarrazin et Persant ? 
tu m’en tresis, la toe merei grant, 
et me deis que cres en deu creant. 
voudras tu deu tenir son couenant?” 
“oil voir, sire, de cele ore en auant.” 
et Rollandin par mi le champ poignant. 
tant out coru le destrier aflervant, 
ne puet aler, soz lui va recreant. 
treue Morel le suen le a tant. 
monlez i est: car mieuz cort et destent. 
son oncle suit ä esperon brochant, 
qui vet Hiamont ä grant esles chacant. 
“Damledeu pere” dist Naymes de Bauier, 
“com mar vi ainz cest estor commencier. 
perdu i ai mon seignor droiturier, 
et auec lui Morel mon bon destrier. 
se deu n’en pense, le pere iustisier, 
au departir i aura enconbrier.” 
Naymes s’asist par de lez un rochier; 
tot li viaires li commence ä changier. 
Li dus Ogier a lez destre garde. 
voit son escu qui vit en mi le pre, 
que Hiamont a tres par mi tronchone, 
et son cheual qui iert par mi coupe, 
et soi meisme moult durement naure. 
de mautalent a un sospir gele. 
ou voit Naymon, sil’en a apele. 
“que feron nos, france cheualier membre? 
vesci Balant, qui s’est uers nous torne. 
bien croit en dieu que Juis ont pene. 
veistes vos de ce des 
du roi Hiamon qui resenble maufe. 
moult m’out hui tot mon fort escu ... . 
et mon cheual par milieu troncone. 
185 
2. 
BEKKER: 
ne s’en vait mie esgare, 
la lance el traltre et l’escu acole. 
et nostre rois le suit tot arole. 
s'il l’apercoit, ia n’en iert trestorne, 
juque li uns iert & l’autre ajoste. 
et s’il assemblent, ia n’iert trestorne 
juque li uns aura le chief coupe. 
alons apres por deu de maest£. 
vez le cheual Balant tot apreste, 
et Berengier m’a le suen presente.” 
einz plus ni out de lor bouche parle; 
sont li baron sus les cheuax monte. 
mes ainz qu'il l’aient ne veu ne trou&, 
sera il si de son cors agreue, 
ne voudroit estre por tote serite. 
Karlon cheuauche, ...2........ 
. . calorze piez auant. *) 
de lez un tertre, soz un rochier pendant, 
choisi d’Hiamont le vert hiaume luisant, 
qui s’en aloit ä esperon brochant. 
Vet s’en Hiamont, ou n’out que corecier. 
change est l’ore de si con el fu ier. 
hier matinet, quant vint ä l’esclerier, 
auoit Hiamont soz lui ä iustisier 
par sept foies cent mil Turs & ballier ; 
et or n’enmeine le peor escuier. 
o il sunt mort, ou il sunt prisonier. 
foi s’en sunt li sain et lı entier. 
Karles cheuauche, mes il nu puet ballier. 
li rois en iure li pere droiturier 
qu’i ne lera en nul leu l’auersier 
qui tant baron li a fet martirier. 
por coi le fist, biau pere droiturier? 
encui en iert en si grant destorbier: 
se dex neu fet, n’en porra reperier. 
et Rollandis le suit par de derier; 
son bon parent doit en auoir moult chier. 
va s’en Hiamont; si auale un rochier. 
el fonz d’un val, desoz un oliuier, 
sort la fontaine. moult i ot bel grauier. 
Hiamont la voit, prent la & couoilier; 
ne cuida mes qu’en le doie chacier. 
bien a Lroi iors, ne se pout aaisier : 
*) S. Fierabras S.178b. 
